百法明門，佛教術語，論曰：「一切法無我，何等一切法？云何為無我？一切法者，略有五種: 一者心法。二者心所有法。三者色法。四者心不相應行法。五者無為法。」《顯揚聖教論》曰：「一切者有五法，總攝菩薩藏。何等為五? 頌曰：『心、心所有、色，不相應、無為』」。
* 一 心法有八種。
* 二 心所有法有五十一種。
* 三 色法有十一種。
* 四 心不相應行法有二十四種。
* 五 無為法有六種。
以上，合計爲百法。十地經說初地菩薩于百法門（śata-dharmamukha）能正思擇（pravicinoti）。
世親（西藏說世親或法護）作有《大乘百法明門論》（梵語：Mahāyāna-śatadharma-prakāśamukha-śāstra；藏語：ཐེག་པ་ཆེན་པོའི་ཆོས་བརྒྱ་གསལ་བའི་སྒོའི་བསྟན་བཅོས）。
心法
心法有八種：一眼識。二耳識。三鼻識。四舌識。五身識。六意識。七末那識。八阿賴耶識。
心法者總共有六種涵義:
* 一、集起名心，唯屬第八，集諸種子起現行故。
* 二、積集名心，屬前七，轉識能熏，積集諸法種故。或集起屬前七，轉現行共集熏起種故。或積集名心，屬於第八含藏，積集諸法種故。
* 三、緣慮名心，俱能緣慮自分境故。
* 四、或名為識，了別義故。
* 五、或名為意，等無間故。
* 六、或第八名心，第七名意，前六名識，斯皆心分也。
心所有法
心所有法者。具三義故。一恒依心起。二與心相應。三系屬於心具。此三義名為心所故。要心為依方得起故。觸等恒與心相應故。既云與心相應。蓋心不與心自相應故。心非心所故。他性相應非自性故。相應之義有四。謂時依所緣及事皆同。乃相應也。觸等看與何心生時。便屬彼心之觸等。故如次為三義也。
心所有法共有五十一種，分為六位: 一、遍行有五。二、別境有五。三、善有十一。四、煩惱有六。五、隨煩惱有二十。六、不定有四。
一、遍行五者
作意、觸、受、想、思。
* 作意：作意謂能警心為性，于所緣境引心為業。謂此警覺應起心種，引令趣境故名作意。
* 觸：謂三和。分別變異，令心、心所觸境為性，受、想、思等所依為業。謂根境識更相隨順，故名三和。
* 受：受謂領納順、違、俱非境相為性。起愛為業。能起合離非二欲故。
* 想：想謂于境取像為性，施設種種名言為業。謂要安立境分齊相方能隨起種種名言。
* 思：思謂令心造作為性，于善品等役心為業。謂能取境正因等相，驅役自心令造善等。
二、別境五者
欲、勝解、念、定、慧。
* 欲：云何為欲？于所樂境希望為性，勤依為業。欲為諸法本者，說欲所起一切事業。或說善欲能發正勤，由彼助成一切善事，故論說此勤依為業。
* 勝解：勝解謂于決定境，如其所應印解為體，不可引轉為業。又謂邪正等教理證力，于所取境審決印持，由此異緣不能引轉。故猶豫境勝解全無，非審決心亦無勝解。非遍行攝。
* 念：云何爲念？于曾習境令心明記，不忘為性，定依為業。謂數憶持曾所受境，令不忘失，能引定故。于曾未受體類境中全不起念。設曾所受，不能明記念亦不生。故念必非遍行所攝。
* 定：云何為定？于所觀境令心專注，不散為性，智依為業。謂觀德失俱非境中，由定令心專注不散，依斯便有抉擇智生。心專注言顯所欲住即便能住，非唯一境。不爾見道歷觀諸諦前後境別應無等持。若不繫心專注境位便無定起，故非遍行。
* 慧：云何為慧？于所觀境，簡擇為性，斷疑為業。謂觀得失俱非境中，由慧推求得決定故。于非觀境、愚昧心中無簡擇故，非遍行攝。
三、善十一者
信、精進、慚、愧、無貪、無嗔、無癡、輕安、不放逸、行舍、不害。
善十一者：「唯善心俱名善心所。謂信慚等定有十一。」謂此十一心所法皆為善法。                        
* 信：云何為信？于實德能深忍樂欲，心凈為性。對治不信，樂善為業。然信差別略有三種：一信實有。謂于諸法實事理中深信忍故。二信有德。謂於三寶真凈德中深信樂故。三信有能。謂於一切世出世善深信有力能得能成起希望故。
* 精進：勤謂精進。于善惡品修斷事中勇悍為性。對治懈怠滿善為業。
* 慚：慚者謂依自增上及法增上羞恥過惡為體。斷無慚障為業。如前乃至增長慚為業。如經說慚于所慚。乃至廣說。
* 愧：愧者。謂依世增上羞恥過惡為體。斷無愧障為業。如前乃至增長愧為業。如經說愧於所愧。乃至廣說。
* 無貪：無貪者。謂于有有具厭離無執不藏不愛無著為體。能斷貪障為業。如前乃至增長無貪為業。如經說無貪善根。
* 無瞋：云何無瞋？于苦苦具無恚為性，對治瞋恚作善為業。
* 無癡：無癡者。謂正了真實為體。能斷癡障為業。如前乃至增長無癡為業。如經說無癡善根。
* 輕安：輕安者。謂遠離麁重身心調暢為體。斷麁重障為業。如前乃至能增長輕安為業。如經說適悅于意身及心安。
* 不放逸：不放逸者。謂總攝無貪無瞋無癡精進為體。依此能斷惡不善法。及能修彼對治善法斷放逸障為業。如前乃至增長不放逸為業。如經說所有無量善法生起一切皆依不放逸根。
* 行舍：精進三根令心平等正直無功用住為性。對治掉舉靜住為業。謂即四法令心遠離掉舉等障靜住名舍。
* 不害：云何不害？于諸有情不為損惱無瞋為性。能對治害悲愍為業。謂即無瞋于有情所不為損惱假名不害。無瞋翻對斷物命瞋。不害正違損惱物害。無瞋與樂不害拔苦。
四、煩惱六者
貪、嗔、癡、慢、疑、惡見。
* 貪：云何為貪？于有有具染著為性。能障無貪，生苦為業。謂由愛力取蘊生故。
* 嗔：云何為瞋？于苦苦具憎恚為性。能障無瞋，不安隱性惡行所依為業。謂瞋必令身心熱惱、起諸惡業，不善性故。
* 癡：云何為癡？于諸理、事迷暗為性。能障無癡，一切雜染所依為業。謂由無明起疑、邪見、貪等煩惱、隨煩惱業，能招後生雜染法故。
* 慢：云何為慢？恃己於他高舉為性。能障不慢，生苦為業。謂若有慢，于德有德心不謙下，由此生死輪轉無窮，受諸苦故。此慢差別有七九種。謂於三品我德處生。一切皆通見修所斷，聖位我慢既得現行，慢類由斯起亦無失。《大乘五蘊論》：「云何為慢？所謂七慢。一慢。二過慢。三慢過慢。四我慢。五增上慢。六卑慢。七邪慢。云何慢。謂於劣計己勝。或於等計己等。心高舉為性。云何過慢。謂于等計己勝。或於勝計己等。心高舉為性。云何慢過慢。謂于勝計己勝。心高舉為性。云何我慢。謂於五取蘊隨觀為我或為我所。心高舉為性。云何增上慢。謂于未得增上殊勝所證法中。謂我已得。心高舉為性。云何卑慢。謂于多分殊勝計己少分。下劣心高舉為性。云何邪慢。謂實無德計己有德。心高舉為性。」
* 疑：云何為疑?于諸諦理猶豫為性。能障不疑善品為業。謂猶豫者善不生故。
* 惡見：云何惡見？于諸諦理顛倒推求度染慧為性。能障善見，招苦為業。謂惡見者多受苦故。此見行相差別有五：一薩迦耶見。謂於五取蘊執我我所。一切見趣所依為業。此見差別有二十句六十五等。分別起攝。二邊執見。謂即于彼隨執斷常。障處中行出離為業。此見差別諸見趣中有執前際四遍常論一分常論。及計后際有想十六無想俱非各有八論。七斷滅論等。分別趣攝。三邪見。謂謗因果作用實事。及非四見諸餘邪執。如增上緣名義遍故。此見差別諸見趣中有執前際二無因論四有邊等不死矯亂。及計后際五現涅槃。或計自在世主釋梵及余物類常恒不易。或計自在等是一切物因。或有橫計諸邪解脫。或有妄執非道為道。諸如是等皆邪見攝。四見取。謂于諸見及所依蘊。執為最勝能得清凈。一切鬪諍所依為業。五戒禁取。謂于隨順諸見戒禁及所依蘊。執為最勝能得清凈。無利勤苦所依為業。
五、隨煩惱二十者
忿、恨、惱、覆、誑、諂、憍、害、嫉、慳、無慚、無愧、不信、懈怠、放逸、惛沈、掉舉、失念、不正知、散亂。
《宗鏡錄》卷57：「隨煩惱有二十。釋論云：唯是煩惱，分位差別、等流性故，名隨煩惱，此二十種，類別有三：謂分等十各別起故，名小隨煩惱。無慚等二遍不善故，名中隨煩惱。掉舉等八遍染心故，名大隨煩惱。」
* 忿：云何為忿？依對現前不饒益境憤發為性，能障不忿，執仗為業。謂懷忿者多發暴惡身表業故。此即瞋恚一分為體，離瞋無別忿相用故。
* 恨：云何為恨？由忿為先，懷惡不捨，結怨為性，能障不恨，熱惱為業。謂結恨者不能含忍，恒熱惱故。此亦瞋恚一分為體，離瞋無別恨相用故。
* 惱：云何為惱。忿恨為先追觸暴熱佷戾為性。能障不惱蛆螫為業。謂追往惡觸現違緣心便佷戾。多發囂暴兇鄙麁言蛆螫他故。此亦瞋恚一分為體。離瞋無別惱相用故。
* 覆：云何為覆。于自作罪恐失利譽隱藏為性。能障不覆悔惱為業。謂覆罪者后必悔惱不安隱故。
* 誑：云何為誑。為獲利譽矯現有德詭詐為性。能障不誑邪命為業。謂矯誑者心懷異謀多現不實邪命事故。此即貪癡一分為體。離二無別誑相用故。
* 諂：云何為諂。為網他故矯設異儀險曲為性。能障不諂教誨為業。謂諂曲者為網帽他曲順時宜矯設方便為取他意或藏己失。不任師友正教誨故。此亦貪癡一分為體。離二無別諂相用故。
* 憍：云何為憍。于自盛事深生染著醉傲為性。能障不憍染依為業。謂憍醉者生長一切雜染法故。此亦貪愛一分為體。離貪無別憍相用故。
* 害：云何為害。于諸有情心無悲愍損惱為性。能障不害逼惱為業。謂有害者逼惱他故。此亦瞋恚一分為體。離瞋無別害相用故。瞋害別相準善應說。
* 嫉：云何為嫉。徇自名利不耐他榮妬忌為性。能障不嫉憂戚為業。謂嫉妬者聞見他榮深懷憂戚不安隱故。此亦瞋恚一分為體。離瞋無別嫉相用故。
* 慳：云何為慳。耽著財法不能慧舍秘悋為性。能障不慳鄙畜為業。謂慳悋者心多鄙澁畜積財法不能捨故。此即貪愛一分為體。離貪無別慳相用故。
* 無慚：云何無慚。不顧自法輕拒賢善為性。能障礙慚生長惡行為業。謂于自法無所顧者輕拒賢善不恥過惡。障慚生長諸惡行故。
* 無愧：云何無愧。不顧世間崇重暴惡為性。能障礙愧生長惡行為業。謂於世間無所顧者崇重暴惡不恥過罪。障愧生長諸惡行故。
* 不信：云何不信。于實德能不忍樂欲心穢為性。能障凈信惰依為業。謂不信者多懈怠故。不信三相翻信應知。然諸染法各有別相。唯此不信自相渾濁。復能渾濁余心心所。如極穢物自穢穢他。是故說此心穢為性。由不信故於實德能不忍樂欲。
* 懈怠：云何懈怠。于善惡品修斷事中懶惰為性。能障精進增染為業。謂懈怠者滋長染故。于諸染事而策勤者亦名懈怠。退善法故。于無記事而策勤者于諸善品無進退故是欲勝解。
* 放逸：云何放逸。于染凈品不能防修縱蕩為性。障不放逸增惡損善所依為業。謂由懈怠及貪瞋癡不能防修染凈品法。總名放逸。非別有體。雖慢疑等亦有此能。而方彼四勢用微劣障三善根遍策法故。推究此相如不放逸。
* 惛沈：云何惛沈。令心於境無堪任為性。能障輕安毘缽舍那為業。謂無堪任是惛沈相。一切煩惱皆無堪任。惛沈別相。謂即瞢重。令俱生法無堪任故。
* 掉舉：云何掉舉。令心於境不寂靜為性。能障行舍奢摩他為業。又掉舉相謂不寂靜。說是煩惱共相攝故。掉舉離此無別相故。雖依一切煩惱假立。而貪位增說為貪分。
* 失念：云何失念。于諸所緣不能明記為性。能障正念散亂所依為業。謂失念者心散亂故。
* 不正知：云何不正知。于所觀境謬解為性。能障正知毀犯為業。謂不正知者多所毀犯故。
* 散亂：云何散亂。于諸所緣令心流蕩為性。能障正定惡慧所依為業。謂散亂者發惡慧故。散亂別相謂即躁擾。令俱生法皆流蕩故。
六、不定四者
睡眠、惡作、尋、伺。
《宗鏡錄》卷58：「夫不定有四。悔。眠。尋。伺。于善染等皆不定故。非如觸等定遍心故。非如欲等定遍地故。立不定名。」
* 睡眠：令身不自在昧略為性。障觀為業。謂睡眠位身不自在心極闇劣。一門轉故。昧簡在定。略別寤時。令顯睡眠非無體用。有無心位假立此名。如余蓋纏心相應故。
* 惡作：悔謂惡作。惡所作業追悔為性。障止為業。此即于果假立因名。先惡所作業後方追悔故。悔先不作亦惡所攝。如追悔言我先不作如是事業。是我惡作。《宗鏡錄》：「惡作。謂于已作未作善不善事。若染不染。悵怏追變為體。能障奢摩他為業。又識論稱悔。此即于果。假立因名。先惡所作業。後方追悔故。」《成唯識論》卷7：「此二唯癡為體，說隨煩惱及癡分故。」
* 尋：尋謂尋求。令心怱遽于意言境麁轉為性。《宗鏡錄》卷58：「尋。謂或時由思於法造作。或時由慧於法推求。散行外境。令心麁轉為體。障心內凈為業。」
* 伺：伺謂伺察。令心怱遽于意言境細轉為性。《宗鏡錄》卷58：「伺。謂從阿賴耶識種子。所生。依心。所造。與心俱轉相應。于所尋法略行外境。令心細轉為體。障心內凈為業。」
《成唯識論》卷7：「此二俱以安不安住身心分位所依為業。並用思慧一分為體。于意言境不深推度及深推度義類別故。若離思慧尋伺二種體類差別不可得故。」
《瑜伽師地論》卷5：「尋伺體性者。謂不深推度所緣。思為體性。若深推度所緣。慧為體性應知。尋伺所緣者。謂依名身句身文身義為所緣。尋伺行相者。謂即於此所緣尋求行相是尋。即於此所緣伺察行相是伺。尋伺等起者。謂發起語言。尋伺差別者。有七種差別。謂有相無相乃至不染污。如前說。尋伺抉擇者。若尋伺即分別耶。設分別即尋伺耶。謂諸尋伺必是分別。或有分別非尋伺。謂望出世智。所餘一切三界心心所。皆是分別而非尋伺。尋伺流轉者若那落迦尋伺。何等行。何所觸。何所引。何相應。何所求。何業轉耶。如那落迦。如是傍生餓鬼人慾界天初靜慮地天所有尋伺。何等行。何所觸。何所引。何相應。何所求。何業轉耶。謂那落迦尋伺唯是戚行。觸非愛境。引發于苦與憂相應。常求脫苦嬈心業轉。」
色法
有十一種：眼、耳、鼻、舌、身、色、聲、香、味、觸、法處所攝色。
《大乘百法明門論解》卷2：「色法略有十一種。言色者。有質礙之色。有顏色之色。所依之根唯五。所緣之境則六。」
《顯揚聖教論》卷1：「色者有十五種。謂地水火風，眼耳鼻舌身，色聲香味觸一分，及法處所攝色。」
* 《宗鏡錄》卷58：「色法有四義。百法雲。一識所依色。唯屬五根。二識所緣色。唯屬六境。三總相而言。質礙名色。四別相而言。略有二種。一者有對。若準有宗。極微所成。大乘即用能造色成。二者無對。非極微成。即法處所攝色。如上地水火風。一切色法。因緣似有。體用俱虛。何者。自體他體。皆悉性空。能緣所緣。俱無有力。以自因他立。他因自生。他是自他。自是他自。互成互奪。定性俱無。又能因所成。所從能立。能無有力則入所。所無有力則入能。互攝互資。悉假施設。緣會似有。緣散還無。以唯識所持。終歸空性。」
* 地：地有二種。一內二外。內謂各別身內眼等五根及彼居處之所依止。堅鞕所攝有執受性。復有增上積集。所謂發毛爪齒塵垢皮肉筋骨脈等諸不凈物。是內地體形段。受用為業。外謂各別身外色等五境之所依止。堅鞕所攝非執受性。復有增上積集。所謂礫石丘山樹林甎等。水等災起彼尋壞滅。是外地體形段。受用為業。依持受用為業。破壞受用為業。對治資養為業。
* 水：水亦二種。一內二外。內謂各別身內眼等五根及彼居處之所依止。濕潤所攝有執受性。復有增上積集。所謂洟淚涎汗膏髓痰等諸不凈物。是內水體。潤澤聚集受用為業。外謂各別身外色等五境之所依止。濕潤所攝非執受性。復有增上積集。所謂泉源溪沼巨壑洪流等。火等災起彼尋消竭。是外水體。依持受用為業。變壞受用為業。對治資養為業。
* 火：火亦二種。一內二外。內謂各別身內眼等五根。及彼居處之所依止。煖熱所攝有執受性。復有增上積集。所謂能令有情遍溫增熱。又能消化凡所飲噉。諸如是等是內火體。成熟和合受用為業。外謂各別身外色等五境之所依止。煖熱所攝非執受性。復有增上積集。所謂炎燎村城蔓延洲渚。乃至空逈。無依故滅。或鉆木擊石種種求火。此火生已不久灰燼。是外火體。變壞受用為業。對治資養為業。
* 風：風亦二種。一內二外。內謂各別身內眼等五根及彼居處之所依止。輕動所攝有執受性。復有增上積集。所謂上下橫行入出氣息。諸如是等是內風體。發動作事受用為業。外謂各別身外色等五境之所依止。輕動所攝非執受性。復有增上積集所謂摧破山崖偃伏林木等。彼既散壞。無依故靜。若求風者動衣搖扇。其不動搖無緣故息。諸如是等是外風體。依持受用為業變壞受用為業。對治資養為業。
* 此處依于百法明門論，故不將地水火風等四法列入百法中。《宗鏡錄》卷58：「又百法明色有十一種。所謂五根六境。五根者。阿毘達磨論云。以造色為體。一能造。即四大。地水火風。二所造。即四微。色香味觸。六境者。一色。有三十一。顯色有十三。一青．二黃．三赤．四白．五光．六影．七明．八暗．九云．十煙．十一塵．十二霧．十三空一顯色。形色有十。一長．二短．三方．四圓．五麁．六細．七高．八下．九正．十不正。表色有八。一取．二舍．三屈．四伸．五行．六住．七坐．八臥。法處色有五。一極逈色．二極略色．三定自在所生色．四受所引色．五遍計所執色。」
* 眼：眼謂一切種子阿賴耶識之所執受。四大所造色為境界緣色境。識之所依止。凈色為體。色蘊所攝。無見有對性。如眼如是耳鼻舌身亦爾。此中差別者。謂各行自境緣自境識之所依止。
* 色：色謂眼所行境。眼識所緣四大所造若顯色若形色若表色為體。色蘊所攝。有見有對。此復三種。謂妙不妙及俱相違。彼復云何。謂青黃赤白如是等顯色。長短方圓麁細高下正及不正。煙雲塵霧光影明暗。若空一顯色。若彼影像之色。是名為色。《宗鏡錄》卷58：「色。有三十一。顯色有十三。一青．二黃．三赤．四白．五光．六影．七明．八暗．九云．十煙．十一塵．十二霧．十三空一顯色。形色有十。一長．二短．三方．四圓．五麁．六細．七高．八下．九正．十不正。表色有八。一取．二舍．三屈．四伸．五行．六住．七坐．八臥。法處色有五。一極逈色．二極略色．三定自在所生色．四受所引色．五遍計所執色。」
* 聲：有十一種。一因執受大種聲。因者。假藉之義。即藉彼第八識。執受四大所發之聲。即血脈流注聲等是也。即內四大有情作聲。皆是執受故。二因不執受大種聲。外四大聲是。三因執受不執受大種聲。如外四大種。親造彼聲。即手是。內四大種。親造果聲。外四大種。但為助緣。共造一聲。四世所共成聲。世間言教書籍陰陽等。名共成聲。仁義禮智信等。五成所引聲。或成所作智。所引言教。即唯如來。六可意聲。情所樂欲。七不可意聲。情不樂欲。八俱相違聲。非樂非不樂。名俱相違聲。九遍計所執聲。謂外道所立言教。十聖言量所攝聲。十一非聖言量所攝聲。
* 香：香謂鼻所行境。鼻識所緣四大所造可嗅物為體色蘊所攝。無見有對性。此復三種謂好香惡香及俱非香。彼復云何。所謂根莖皮葉花果煙末等香。若俱生若和合若變異是名為香。
* 味：味謂舌所行境。舌識所緣四大所造可嘗物為體。色蘊所攝。無見有對性。此復三種。謂甘不甘及俱相違。彼復云何。所謂酥油沙糖石蜜熟果等味。若俱生若和合若變異。是名為味。
* 觸：觸一分謂身所行境。身識所緣四大所造可觸物為體。色蘊所攝。無見有對性。此復三種。謂妙不妙及俱相違。彼復云何。所謂澁滑輕重緩急軟冷飢渴飽悶強弱癢病老死疲息粘勇。或緣光澤。或不光澤。或緣堅實。或不堅實。或緣執縛。或緣增聚。或緣乖違。或緣和順。若俱生若和合若變異。是名觸一分。
* 法處所攝：法處所攝。色謂一切時意所行境。色蘊所攝。無見無對。此復三種。謂律儀色不律儀色及三摩地所行境色。律儀色云何。謂防護身語業者由彼增上造作心心法故。依彼不現行法建立色性。不律儀色云何。謂不防護身語業者。由彼增上造作心心法故。依彼現行法建立色性。三摩地所行境色云何。謂由下中上三摩地俱轉。相應心心法故。起彼所緣影像色性。及彼所作成就色性。是名法處。
心不相應行法
有二十四種：得、命根、眾同分、異生性、無想定、滅盡定、無想報、名身、句身、文身、生、老、住、無常、流轉、定異、相應、勢速、次第、方、時、數、和合性、不和合性。
* 《宗鏡錄》卷58：「不相應行法。有二十四。不相應行者。相應者。和順義。如心王心所。得等非能緣故。不與心心所相應。名不相應。又得等非質礙義。不與色相應。又有生滅。不與無為相應。為揀四位法。故名不相應。」
* 得：得者。此復三種。一諸行種子所攝相續差別性。二自在生起相續差別性。三自相生起相續差別性。
* 命根：命根者。謂先業所引異熟六處住時決定性。
* 眾同分：眾同分者。謂諸有情互相似性。
* 異生性：異生性者。此有二種。一愚夫異生性。二無聞異生性。愚夫異生性者。謂無始世來有情身中愚夫之性。無聞異生性者。謂如來法外諸邪道性。
* 無想定：無想定者。謂已離遍凈欲。未離上地欲。觀想如病如癰如箭。唯無想天寂靜微妙。由於無想天起出離想。作意前方便故。不恒現行心心法滅性。
* 滅盡定：滅盡定者。謂已離無所有處欲。或入非想非非想處定。或覆上進。或入無想定。或覆上進由起暫息想作意前方便故。止息所緣。不恒現行諸心心法。及恒行一分諸心心法滅性。
* 無想天：無想天者。謂先於此間得無想定。由此後生無想有情天處。不恒現行諸心心法滅性。
* 名身：名身者。謂詮諸行等法自體想號假立性。
* 句身：句身者。謂聚集諸名顯染凈義言說所依性。
* 文身：文身者。謂前二所依字性。
* 生：生。謂于眾同分。諸行本無今有性。假立為生。
* 老：異。謂于眾同分。諸行相續變異性。假立為異。亦名為老。
* 住：住。謂于眾同分。諸行相續不變壞性。假立為住。
* 無常：無常。謂于眾同分。諸行自相生后滅壞性。假立無常相。
* 流轉：流轉。謂于因果相續不斷。假立流轉。
* 定異：定異。謂于因果種種差別。假立定異。
* 相應：相應。謂諸行因果。相稱性。
* 勢速：勢速。謂諸行流轉迅疾性。
* 次第：次第。謂諸行一一次第流轉性。
* 時：時。謂諸行展轉新新生滅性。
* 方：方。謂諸色行遍分劑性。
* 數：數。謂諸行等。各別相續。體相流轉性。
* 和合：和合。謂諸行緣會性。
* 不和合：不和合。謂諸行緣乖性。此不相應行。雖不與心王。心所。色法。無為等。四位相應。然皆是心之分位。亦不離心變。及出唯識真性。約一期行相分別故爾。
無為法
有六種：虛空無為、擇滅無為、非擇滅無為、不動滅無為、想受滅無為、真如無為。